I.

Dovoljenja za prebivanje, izdana v skladu z enotno obliko, določeno z Uredbo Sveta (ES) št. 1030/2002 — Dovoljenje za prebivanje „dokazilo o nastanitvi“ v obliki kartice ID 1 v skladu s skupnimi ukrepi na podlagi Uredbe Sveta (ES) št. 1030/2002 z dne 13. junija 2002 o enotni obliki dovoljenja za prebivanje za državljane tretjih držav (v Avstriji se je izdajalo od 1. januarja 2003 do 31. decembra 2005); — dovoljenje za prebivanje v obliki nalepke v skladu s skupnimi ukrepi na podlagi Uredbe Sveta (ES) št. 1030/2002 z dne 13. junija 2002 o enotni obliki dovoljenja za prebivanje za državljane tretjih držav (v Avstriji se je izdajalo od 1. januarja 2005 do 31. decembra 2005); — dovoljenja za prebivanje, ki obsegajo „dovoljenja za nastanitev“ (Niederlassungsbewilligung), „dovoljenja za prebivanje za družinske člane“ (Familienangehöriger), „dovoljenja EU za stalno prebivanje“ (Daueraufenthalt-EG), „dovoljenja za stalno prebivanje za družinske člane“ (Daueraufenthalt-Familienangehöriger) in „dovoljenja za prebivanje“ (Aufenthaltsbewilligung) v obliki kartice ID 1 v skladu s skupnimi ukrepi na podlagi Uredbe Sveta (ES) št. 1030/2002 z dne 13. junija 2002 o enotni obliki dovoljenja za prebivanje za državljane tretjih držav (v Avstriji se izdajajo od 1. januarja 2006). Na „dovoljenju za prebivanje“ je naveden poseben namen, za katerega je bilo izdano. „Dovoljenje za prebivanje“ se lahko izda za naslednje namene: osebe, premeščene znotraj podjetja (ICT), napotene delavce, samozaposlene osebe, posebne primere nesamostojne pridobitne dejavnosti, dijake, izvajalce socialnih storitev, združitev družine. Dovoljenje za prebivanje z namenom premestitve znotraj podjetja („ICT“ in „mobile ICT“) se izdaja od 1. oktobra 2017. Dovoljenje za prebivanje za kategorije „študent“ (Student), „prostovoljec“ in „mobilnost raziskovalcev“ se izdaja od 1. septembra 2018. Dovoljenje za prebivanje za kategorijo „študent“ (Studierender) se je izdajalo do 31. avgusta 2018. „Dovoljenje za nastanitev“ se lahko izda brez zahtevanih dodatnih podatkov ali za naslednje namene: za osebe brez pridobitne dejavnosti in vzdrževane osebe. Od 1. oktobra 2017 se lahko dovoljenje za nastanitev izda tudi za namene „raziskovalci“, „umetniki“ ali „posebni primeri nesamostojne pridobitne dejavnosti“. „Dovoljenja za nastanitev“ za kategorijo „ključni delavci“, in sicer za neomejen in omejen čas, so se v Avstriji izdajala do 30. junija 2011. „Dovoljenja EU za stalno prebivanje“ in „dovoljenja za stalno prebivanje za družinske člane“ so se v Avstriji izdajala do 31. decembra 2013. Dovoljenja za prebivanje za namene člena 69a Zakona o nastanitvi in prebivanju (NAG) so se v Avstriji izdajala do 31. decembra 2013. Do 30. septembra 2017 se je dovoljenje za prebivanje izdajalo tudi za kategorije „rotirajoča delovna sila“, „umetniki“ in „raziskovalci“; — „rdeča-bela-rdeča karta“ (Rot-Weiß-Rot-Karte), „rdeča-bela-rdeča karta plus“ (Rot-Weiß-Rot-Karte plus) in „modra karta EU“ (Blaue Karte EU) v obliki kartice ID 1 v skladu s skupnimi ukrepi na podlagi Uredbe Sveta (ES) št. 1030/2002 z dne 13. junija 2002 o enotni obliki dovoljenja za prebivanje za državljane tretjih držav (v Avstriji se izdajajo od 1. julija 2011); — „dovoljenja EU za stalno prebivanje“ v skladu s skupnimi ukrepi na podlagi Uredbe Sveta (ES) št. 1030/2002 z dne 13. junija 2002 o enotni obliki dovoljenja za prebivanje za državljane tretjih držav (v Avstriji se izdaja od 1. januarja 2014); — „dovoljenja za prebivanje plus“ (Aufenthaltsberechtigung plus) v skladu s členom 55(1) ali členom 56(1) Zakona o azilu (AsylG, BGBl. I št. 100/2005) ustrezajo dosedanjim določbam členov 41a(9) in 43(3) Zakona o nastanitvi in prebivanju (BGBl. I št. 38/2011). V Avstriji se izdaja od 1. januarja 2014. — „dovoljenja za prebivanje“ (Aufenthaltsberechtigung) v skladu s členom 55(2) ali 56(2) Zakona o azilu (BGBl. I št. 100/2005) ustrezajo dosedanjim „dovoljenjem za nastanitev“ (Niederlassungsbewilligung) v skladu s členom 43(3) in (4) Zakona o nastanitvi in prebivanju (BGBl. I št. 38/2011). V Avstriji se izdaja od 1. januarja 2014. — „dovoljenje za prebivanje zaradi posebne zaščite“ (Aufenthaltsberechtigung aus besonderem Schutz) v skladu s členom 57 Zakona o azilu (BGBl. I št. 100/2005) še naprej na nacionalni ravni prenaša določbe Direktive 2004/81/ES z dne 29. aprila 2004 o dovoljenju za prebivanje, izdanem prebivalcem tretjih držav, ki so žrtve nedovoljene trgovine z ljudmi ali so bili predmet dejanj omogočanja nezakonitega priseljevanja, ki sodelujejo s pristojnimi organi. Predhodnik je bil člen 69a(1) Zakona o nastanitvi in prebivanju (BGBl. I št. 38/2011). V Avstriji se izdaja od 1. januarja 2014.